Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 629/12/2202	Galanta, 1.8.2014
EEČ : 2-17-267-2014

U Z N E S E N I E

Trestná vec:	obvinený XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 11.3.2013, spisová značka 2 Pv 629/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako rodičia XXXXX, nar. XXXXX, bytom XXXXX, XXXXX, ktorá bola v školskom roku 2011/2012 žiačkou Strednej zdravotníckej školy so sídlom XXXXX č. 1, XXXXX, počas obdobia od 01. 09. 2011 do 30. 06. 2012, zanedbali povinnú školskú dochádzku svojho dieťaťa XXXXX, pričom ich dcéra XXXXX počas tohto obdobia vymeškala celkovo 350 neospravedlnených vyučovacích hodín, teda uvedeným konaním čo aj z nedbanlivosti, rodičia XXXXX, vystavili nebezpečenstvu spustnutia svoje dieťa XXXXX, viesť záhaľčivý život a to závažnejším spôsobom konania. 

Uznesením prokurátora Okresnej prokuratúry Galanta zo dňa 11.3.2013, spisová značka 2 Pv 629/12/2202, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry v Galante č. 2Pv 629/12-9 zo dňa 11.03.2013 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému XXXXX za prečin ohrozovanie mravnej výchovy mládeže podľa  § 211 ods. 1 písm. b), ods. 3 písm. a) Trestného zákona.
   
	Uznesenie nadobudlo právoplatnosť dňa 19.03.2013. Podľa § 216 ods. 2 Trestného poriadku bola obvinenému v rozhodnutí uložená skúšobná doba v trvaní  dvanásť mesiacov, počas ktorej mu nebola uložená žiadna osobitná  povinnosť ani obmedzenie. Skúšobná doba obvinenému uplynula dňa 19.03. 2014.

	Vzhľadom k tomu, že obvinený v skúšobnej dobe viedol riadny život, súdom ani iným orgánom trestaný nebol a v súčasnosti sa proti nemu nevedie trestné stíhanie, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka